Zhantas/Cleaned-Uzbek_Wikipedia huggingface dataset:
Bochansev toshbuyurg‘uni

Bochansev toshbuyurgʻuni  – ikki urugʻpallalilar sinfi, gultojixoʻrozdoshlar oilasi, nanophyton turkumiga mansub koʻp yillik gulli oʻsimlik turi. Oʻzbekiston Respublikasi Qizil kitobiga kamyob endemik tur sifatida kiritilgan. Toshkent viloyati dengiz sathidan 1600-2000 metr balandlikda Chatqol tizmasi Nurakotasoy va Berdirsoyda tarqalgan.
 Tavsifi 
Boʻyi 20-40 sm gacha yetadigan koʻp yillik oʻt oʻsimlik. Oʻq ildiz sistemasiga ega. Yostiqcha hosil qilib, yerbagʻirlab oʻsadi. Poyasi kalta, yuzasi silliq, yashil tusda, oʻrmalab oʻsadi. Barglari poyada navbatma-navbat joylashgan, yashil, dagʻal, uchi tikansimon, uzunligi 6 mm. Gullari bir jinsli, 2-9 donadan poya uchida oʻrnashgan. Har bir gul bir dona guloldi va ikki dona gulyonbargchaga ega. Gulqoʻrgʻon bargchalari yupqa. Hasharotlar yordamida changlanadi. Iyun iyul oylarida gullab mevasi avgustda pishib yetiladi. Urug‘lari tik, uzunligi 4-6 mm. Urug‘i orqali koʻpayadi.

 Tarqalishi va oʻsish sharoiti 
Tabiatda juda kam tarqalgan. Suvayirgichlar yonida 10-20 ta oʻsimlik kichik toʻplar hosil qilib oʻsadi. Toshkent viloyati dengiz sathidan 1600-2000 metr balandlikda Chatqol tizmasi Nurakotasoy va Berdirsoyda tarqalgan. Togʻlarning tosh shagʻalli yonbagʻirlarida, archa va butazorlarda uchratish mumkin. Oʻsimlik tarqalgan joylar chorva mollar uchun oʻtloq sifatida ishlatilgani sababli tur soni qisqarib ketgan. Oʻzbekiston Respublikasi Fanlar Akademiyasining Botanika bogʻida urugʻidan koʻpaytirish urunilgan, ammo unib chiqqan oʻsimliklar ikkinchi yili qurib qoladi.
 

Turkum:Toshkent geografiyasi
Margarita kirpioʻti

Margarita kirpioʻti  – ikki urugʻpallalilar sinfi, karmakdoshlar oilasi kirpioʻt turkumiga mansub koʻp yillik gulli oʻsimlik turi. Oʻzbekiston Respublikasi Qizil kitobiga kamyob, endemik tur sifatida kiritilgan. Toshkent viloyati Qurama togʻ tizmasi, Ohangaron daryosi vodiysida tarqalgan.
 Tavsifi 
Diametri 20-50 sm gacha yetadigan yostiqcha hosil qilib oʻsadigan, koʻp yillik oʻt oʻsimlik. Oʻq ildiz sistemasiga ega. Hayotiy shakli buta. Yer ustki qismi yarimsharsimon gʻovak yostiqcha hosil qiladi. Poyasi qisqa, atrofga qarab tarvaqaylab oʻsadi. Barglari yashil, oddiy, bandli, tekis, silliq, uzun bigizsimon, uzunligi 2-4 sm, eni 1-2 mm. Gulpoyasining uzunligi, oʻn oʻn besh sm. To‘pguli boshoqcha shaklida. Gullari ikki jinsli, gulqoʻrgʻon aʼzolari qoʻshilmagan, erkin. Boshqacha yakka yakka joylashgan gullardan iborat. Gultojibarglari pushti yoki och qizil tusda. Gulkosachabarglari yashil, qirmizi tusda. Iyul avgust oylarida gullab mevasi sentabr oktabr oylarida pishib yetiladi. Urug‘i orqali koʻpayadi. Botanika bogʻida oʻstirilgan namunalari 15 yilgacha umr koʻrgan.

Yil bo‘yi yashil holatda saqlanib turishi mumkin.

 Tarqalishi va oʻsish sharoiti 
Tabiatda kam uchraydi. Toshkent viloyati Qurama togʻ tizmasi, Ohangaron daryosi vodiysida tarqalgan. Togʻlarning oʻrta qismidagi, archazorlarda, butazorlarda, qoyalarda, toshli yonbagʻirlarda oʻsadi. Oʻzbekiston Respublikasi Fanlar Akademiyasining Botanika bogʻida 1963-yilda ekib oʻstirib kelinmoqda. Unib chiqganining ikkinchi yilida urugʻ beradi. Sakkiz toʻqqiz yildan keyin quriy boshlaydi, oʻn besh yildan soʻng butunlay qurib ketadi.
 

Turkum:Toshkent geografiyasi
Yekaterina kirpioʻti

Yekaterina kirpioʻti  – ikki urugʻpallalilar sinfi, karmakdoshlar oilasi, kirpioʻt turkumiga mansub koʻp yillik gulli oʻsimlik turi. Hayotiy shakli yarimbuta. Oʻzbekiston Respublikasi Qizil kitobiga kamyob endemik tur sifatida kiritilgan. Toshkent viloyati Chatqol tizmasi, Katta Chimyon togʻida uchratish mumkin.
 Tavsifi 
Diametri 15-40 sm boʻlgan yerga yopishib oʻsuvchi oʻsimlik. Hayotiy shakli yarimbuta. Oʻq ildiz sistemasiga ega. Poyasi koʻp, sershox, yerda oʻrmalab oʻsib yostiqcha hosil qiladi, yuzasi silliq tuksiz, qishda sovuq urib ketadi. Barglari yassi nashtarsimon, yoki uchli nashtarsimon, uzunligi 2 sm, eni 4 mm, yashil poyada ketma ket joylashgan. Gulpoyasining uzunligi 5-20 sm, bargidan biroz uzunroq. Gullari ikki jinsli, siyrak joylashib boshoq toʻpgulni hosil qiladi. Gultojibarglari pushti rangda. Gulkosachabarglari och qirmizi yoki yashil tusda. Hasharotlar yordamida changlanadi. Iyul sentabr oylarida gullab mevasi oktabr oyida pishib yetiladi. Urug‘i orqali koʻpayadi.

Yil bo‘yi yashil holatda saqlanib turishi mumkin.
 Tarqalishi va oʻsish sharoiti 
Tabiatda juda kam tarqalgan. Togʻlarning yuqori qismidagi yonbagʻirlarda oʻsadi. Toshkent viloyati Chatqol tizmasi Katta Chimyon togʻida uchratish mumkin. Inson omili va chorva mollarining koʻplab boqilishi natijasida oʻsimlik soni qisqarib ketgan. Oʻzbekiston Respublikasi Fanlar Akademiyasining Botanika bogʻida 1963-yildan beri ekib oʻstirilmoqda. Ekilganidan uch yil oʻtib unib chiqadi. Nam sharoitda yaxshiroq oʻsadi.
 

Turkum:Toshkent geografiyasi
Doʻlona astragal

Do‘lona astragal — ikki urugʻpallalilar sinfi, burchoqdoshlar oilasi, astragal turkumiga kiruvchi ko‘p yillik gulli o‘simlik turi. O‘zbekiston Respublikasi Qizil kitobiga kamyob, endemik tur sifatida kiritilgan. Toshkent viloyati Qurama tog‘ tizmasi hududida tarqalgan.
Tavsifi
Balandligi 20 sm gacha yetadigan koʻp yillik oʻt oʻsimlik. Oʻq ildiz sistemasiga ega. Poyasi qisqa, yuzasi dagʻal, qoʻngʻir yashil, sertikan. Barglari murakkab, bandli, toʻq yashil tusda, uzun barg bandida navbatma-navbat joylashgan. Bargchalari 6 juft, aylana yoki ovalsimon shaklda, yuzasi siyrak tuklar bilan qoplangan. Gullari ikki jinsli, poya uchida oʻrnashgan. Gultojibarglari sariq tusda, qoʻshilmagan, erkin. Gulkosachabarglari yashil, qalin tuklar bilan qoplangan. Urug‘chibargi ikkita urugʻch qoʻshilishidan hosil boʻlgan, tugunchasining uzunligi besh mm, tuxumsimon shaklda, uzun tuklar bilan qoplangan. Hasharotlar yordamida changlanadi. Iyun oyida gullab mevasi iyul avgustda pishib yetiladi. Mevasi quruq, dukkak meva. Dukkagi bandsiz, uzunligi 4 sm, choʻziq tuxumsimon, qalin, mayin yarim yotiq tukli. Urugʻi yordamida koʻpayadi

Tarqalishi va o‘sish sharoiti
Tabiatda juda kam tarqalgan, yakka yakka yoki kichik to‘plar hosil qilib o‘sadi. Toshkent viloyati Qurama tizmalari hududida tarqalgan. Dengiz sathidan 1600-2000 metr balandlikda tog‘larning o‘rta qismidagi toshli va shagʻalli tuproqlarda, siyrak archazorlar orasida o‘sadi. O‘sish joylarida ko‘plab yilqi boqilishi sababli o‘simlik soni kamayib ketgan.
 

Turkum:Toshkent geografiyasi
Yongʻoqsimon astragal

Yongʻoqsimon astragal  – ikki urugʻpallalilar sinfi, burchoqdoshlar oilasi, astragal turkumiga kiruvchi koʻp yillik gulli oʻsimlik turi. Oʻzbekiston Respublikasi Qizil kitobiga kamyob endemik tur sifatida kiritilgan. Toshkent viloyati Qurama va Chatqol tog‘ tizmalari hududida tarqalgan
 Tavsifi 
Boʻyi 10-12 sm gacha yetadigan koʻp yillik oʻt oʻsimlik. Oʻq ildiz sistemasiga ega. Poyasi juda qisqa, deyarli yoʻqolib ketgan. Barglari poya yoki ildiz boʻgʻzidan chiqadi, murakkab, bandli, barg bandining uzunligi 10-12 sm. Bargchalari 10-12 juft, nashtarsimon yoki ellipssimon, uchi oʻtkirlashgan, yuzasi qalin tuklar bilan qoplangan. Gulpoyasining uzunligi, 5-8 sm. Gullari yirik, ikki jinsli, 25-30 mm. Gultojibarglari och pushti tusda, uzunchoq ellipssimon, qoʻshilmagan uch besh dona. Gulkosachabarglari yashil, tukli, nashtarsimon shaklda. Hasharotlar yordamida changlanadi. Mevasi quruq dukkak meva. Aprel may oylarida gullab, mevasi iyun avgustda pishib yetiladi. Dukkagi bandsiz, uzunligi 4 sm, choʻziq tuxumsimon, qalin, mayin yarim yotiq tukli. Urug‘i orqali koʻpayadi.

 Tarqalishi va oʻsish sharoiti 
Tabiatda kam tarqalgan, yakka yakka holatda yoki kichik maydonlarda toʻp hosil qilib oʻsadi. Toshkent viloyati Qurama va Chatqol tizmalarida tarqalgan. Dengiz sathidan 1600 metrgacha balandlikda, shagʻal toshli yonbagʻirlarda oʻsadi. Chorva mollarining mutassil boqilishi natijasida oʻsimlik soni qisqarib ketgan. Ugom-chatqol davlat tabiat milliy bogʻi hududida muhofaza ostiga olingan.

 

Turkum:Toshkent geografiyasi
Xasan ibn Sobit masjidi

Xasan ibn Sobit masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Zangiota tumanida joylashgan boʻlib, tuman masjid va madrasalar tarkibiga kiradi.

 Joylashuvi va faoliyati 
Xasan ibn Sobit masjidi Toshkent viloyati hududidagi Zangiota tumani, Hasanboy nomli qishloq fuqarolar yigʻini, Hasanboy koʻchasi joylashgan. Mazkur masjidning bosh imom-xatibi Murodjon domla Gulyamov boʻlib, ushbu masjidga Hasanboy qishloq fuqarolar yigʻini, Hasanboy mahallasida istiqomat qiluvchi mahalliy aholilar, hamda, unga yaqin boʻlgan mahalla fuqarolari yigʻinidan, Jumladan, Yuqori ovul koʻchasi, Navroʻz koʻchasi, M. M. Xorazmiy koʻchasi, Yuqori Hasanboy koʻchasi, Jiydazor koʻchasi, Otchopar koʻchasi, Hamza koʻchasi, Yoshlik koʻchasi, Mirobod koʻchasi, Qushtut koʻchasi, Bogʻbonlar koʻchasi, Sitahgoh koʻchasidan tashrif buyurishib, namoz ibotanini ado etishadi. Chuvalachi masjidi tumanning chekka hududida joylashganligiga qaramay, ushbu masjidda Juma namozi, Ramazon va Qurbon hayiti namoz vaqtlarida koʻplab namozxonlar, aholilar, yoʻlovchilar bilan doimiy ravishda gavjum boʻladi.

 Tarixi 
Xasan ibn Sobit jome masjidi qachon barpo etilganligi haqida aniq va yetarli maʼlumotlar mavjud emas. Ushbu masjid joylashgan hudud oldin Toshkent tumaniga qarashli boʻlgan. Masjid binosi bir necha yillar oldin mahalliy aholining hashar yoʻli bilan, shuningdek, homiylar, ulamolar, mahalla faollari, tadbirkorlar tomonidan qaytadan barpo etilgan va Oʻzbekiston Respublikasi Adliya vazirligi Toshkent viloyat adliya boshqarmasi tomonidan 1998-yil 13-avgust kuni roʻyxatdan oʻtib, uning ustavi Toshkent viloyat adliya boshqarmasida roʻyxatga olingan.
Ayri ota masjidi

Ayri ota masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Zangiota tumanida joylashgan boʻlib, tuman masjid va madrasalar tarkibiga kiradi.

 Joylashuvi va faoliyati 
Ayri ota jome masjidi Toshkent viloyati hududidagi Zangiota tumani, Guliston nomli qishloq fuqarolar yigʻini, Oʻzbekiston jamoa xoʻjaligi Guliston koʻchasi joylashgan. Mazkur masjidning bosh imom-xatibi Jahongir domla Choriyev boʻlib, ushbu masjidga Hasanboy qishloq fuqarolar yigʻini, Guliston mahallasida istiqomat qiluvchi mahalliy aholilar, hamda, unga yaqin boʻlgan mahalla fuqarolari yigʻinidan, Jumladan, Madaniyat koʻchasi, Taraqqiyot koʻchasi, Mustaqillik koʻchasi, Mezon koʻchasi, Oʻzbekiston koʻchasi, Otchopar koʻchasi, Chimkent shox koʻchasi, Kangali koʻchasi, Urdak koʻchasi kabi mangilgohdan tashrif buyurishib, namoz ibotanini ado etishadi. Ayri ota masjidi tumanning chekka hududida joylashganligiga qaramay, ushbu masjidda Juma namozi, Ramazon va Qurbon hayiti namoz vaqtlarida koʻplab namozxonlar, aholilar, yoʻlovchilar bilan doimiy ravishda gavjum boʻladi.

 Tarixi 
Ayri ota jome masjidi qachon barpo etilganligi haqida aniq va yetarli maʼlumotlar mavjud emas. Ushbu masjid joylashgan hudud oldin Toshkent tumaniga qarashli boʻlgan. Masjid binosi bir necha yillar oldin mahalliy aholining hashar yoʻli bilan, shuningdek, homiylar, ulamolar, mahalla faollari, tadbirkorlar tomonidan qaytadan barpo etilgan va Oʻzbekiston Respublikasi Adliya vazirligi Toshkent viloyat adliya boshqarmasi tomonidan 1998-yil 29-sentabr kuni roʻyxatdan oʻtib, uning ustavi Toshkent viloyat adliya boshqarmasida roʻyxatga olingan.
Hazrati Bilol masjidi

Hazrati Bilol masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Zangiota tumanida joylashgan boʻlib, tuman masjid va madrasalar tarkibiga kiradi.

 Joylashuvi va faoliyati 
Hazrati Bilol masjidi Toshkent viloyati hududidagi Zangiota tumani, Koʻksaroy nomli qishloq fuqarolar yigʻini, Toʻla-bi koʻchasida joylashgan. Mazkur masjidning bosh imom-xatibi Ahmadjon domla Shamsixoʻjayev hisoblanadi.

 Tarixi 
Hazrati Bilol jome masjidi qachon barpo etilganligi haqida aniq va yetarli maʼlumotlar mavjud emas. Ushbu masjid joylashgan hudud oldin Toshkent tumaniga qarashli boʻlgan. Masjid binosi bir necha yillar oldin mahalliy aholining hashar yoʻli bilan, shuningdek, homiylar, ulamolar, mahalla faollari, tadbirkorlar tomonidan qaytadan barpo etilgan va Oʻzbekiston Respublikasi Adliya vazirligi Toshkent viloyat adliya boshqarmasi tomonidan 1998-yil 21-Fevral kuni roʻyxatdan oʻtib, uning ustavi Toshkent viloyat adliya boshqarmasida roʻyxatga olingan.
Masjid 2018-yil 11-sentabr kuni Toshkent viloyati Zangiota tumanidagi ulugʻ sahobiy nomi bilan atalgan „Hazrati Bilol“ jome masjidi ham qaytadan qurilib foydalanishga topshirildi. Bugungi kunda ushbu masjidda moʻmin musulmonlarimiz juma, hamda hayit namozlarini jamoat bilan ado qilishadi.
Ushbu masjidning qurilish ishlari 2018-yilning yoz faslida boshlangan boʻlib, hozirda yangi qurilgan masjid 1050 nafardan ziyod boʻlgan namozxonni oʻz bagʻriga sigʻdira oladi. Bundan tashqari „Hazrati Bilol“ masjid hududida namozxonlar uchun zamonaviy tahoratxona qurib bitkazilgan. Shuningdek, masjid hovlisining tom qismi ham gubbazlar oʻrnatilgan. 2020-yilda masjid kutubxonasi, qorovulxona, imom noib hamda, bosh imom xatib xonalarining qurilish jarayoni tugatilgan.
– „Avvallari ushbu masjid moʻmin musulmonlarning ibodat qilishi uchun yaroqsiz holatga kelib qolgan edi“, deydi masjidning bosh imom xatibi Ahmadjon domla Shamsixoʻjayev. – Masjid asosan hashar yoʻli bilan qaytadan qurildi. Bugun zamon talablariga toʻla javob beradigan masjid barpo etildi. Masjidimiz qurilishida koʻmakdosh boʻlgan barcha yurtdoshlarimizdan Alloh taolo rozi boʻlsin! Haq taolo ikki dunyo saodatidan bahramand qilsin! deya taʼkidlab qoʻydi imom xatib.
Rahbar ota Akbar oʻgʻli masjidi

Rahbar ota Akbar oʻgʻli masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Toshkent tumanida joylashgan boʻlib, tuman masjid va madrasalar tarkibiga kiradi.

 Joylashuvi va faoliyati 
Rahbar ota Akbar oʻgʻli masjidi Toshkent viloyati hududidagi Toshkent tumani, Avliyo ota qishloq fuqarolar yigʻini, M. Abdullayev koʻchasida joylashgan. Mazkur masjidning bosh imom-xatibi Muhammad domla Rahmanov boʻlib, ushbu masjidga Yunusobod nomli qishloq fuqarolar yigʻini, Yunusobod mahallasi, M. Abdullayev koʻchasida istiqomat qiluvchi mahalliy aholilar, hamda, unga yaqin boʻlgan mahalla fuqarolari yigʻinidan, jumladan, Darxon koʻchasi, Beshqoʻrgʻon koʻchasi, Guliston koʻchasi, Gulzor koʻchasi, Mevazor koʻchasi, M. Mirzahmedova koʻchasi, Sabzavot koʻchasi, Xasanboy koʻchasi, Avliyo ota mahalla fuqarolar yigʻini, Karvon koʻchasi, Osiyo koʻchasi, Noksor koʻchasi, Chorvador koʻchasi, Sihatgoh koʻchasi, Xavaskor koʻchasi, Tantana koʻchasi, Ilgʻor koʻchasi, Naqqoshkoʻchasi, Abdulloh koʻchasi, Jobir uyi koʻchasidan tashrif buyurishib, namoz ibotanini ado etishadi.

 Tarixi 
Rahbar ota Akbar oʻgʻli jome masjidi qachon barpo etilganligi haqida aniq va yetarli maʼlumotlar mavjud emas. Ushbu masjid joylashgan hudud Toshkent tumaniga qarashli. Masjid binosi bir necha yillar oldin mahalliy aholining hashar yoʻli bilan, shuningdek, homiylar, ulamolar, mahalla faollari, tadbirkorlar tomonidan qaytadan barpo etilgan va Oʻzbekiston Respublikasi Adliya vazirligi Toshkent viloyat adliya boshqarmasi tomonidan 1998-yil 16-dekabr kuni roʻyxatdan oʻtib, uning ustavi Toshkent viloyat adliya boshqarmasida roʻyxatga olingan.
Rustam Qodirov

Rustam Qodirov (27-iyul 1983-yil, Guliston) – Oʻzbekistonlik sobiq futbolchi, himoyachi va yarim himoyachi pozitsiyalarida oʻynagan.

 Faoliyati 
Rustam futbolchilik faoliyatini 1999-yilda Gulistonning „Guliston“ jamoasida boshlagan. 2002-yilgi mavsumda Muborakning „Mashʼal“ jamoasi tarkibiga oʻtgan. „Mashʼal“ klubi tarkibida oʻzining eng yaxshi davrlarini oʻtkazdi. Rustam 2007, 2007-yillarda 14 va 11 ta gol urgan holda jamoasining eng yaxshi toʻpurariga aylandi. 2009-yilgi mavsumda Qashqadaryoning boshqa bir klubi, Qarshining „Nasaf“ jamoasiga va ketma-ket ikki mavsum Oʻzbekiston Superligasida bronza medallarini qoʻlga kiritishida yordam berdi. 2011-yilgi mavsumda Bekobodning „Metallurg“ klubiga oʻtgan. 2012-yilgi mavsumda sobiq jamoasi, Guliston klubiga qaytgan va 2014-yilgi mavsumda shu jamoa safida faoliyatiga yakun yasagan.

 Milliy terma jamoa 
Oʻzbekiston U-20 terma jamoasi safida 2003-yilda BAA da oʻtkazilgan FIFA U-20 jahon chempionatida qatnashgan. Oʻzbekiston olimpiya terma jamoasi tarkibida 2006-yilgi Osiyo oʻyinlarida ishtirok etgan. 2007-yilda Rauf Inileyev murabbiylik davrida milliy terma jamoadagi debyutini, Estoniya terma jamoasiga qarshi oʻyinda oʻtkazgan.

 Yutuqlar 
 Oʻzbekiston Kubogi finalchisi: 2006
 Oʻzbekiston Superligasi ikkinchi oʻrin: 2005
 Oʻzbekiston Superligasi uchinchi oʻrin: 2007, 2009, 2010

 

 

 Rustam Qodirov OʻzPFL saytida futbolchi profili

 Rustam Qodirov Footballfactsru saytida futbolchi profili
 Rustam Qodirov National-football-teams saytida futbolchi profili

Turkum:1983-yilda tugʻilganlar
Turkum:Gulistonda tugʻilganlar
Turkum:Yashayotgan insonlar
Turkum:Erkak futbol himoyachilari
Turkum:Erkak futbol yarim himoyachilari
Turkum:Futboldagi erkak hujumchilar
Turkum:Oʻzbekistonlik erkak futbolchilari
Turkum:Guliston klubi futbolchilari
Turkum:Mashʼal klubi futbolchilari
Turkum:Metallurg Bekobod klubi futbolchilari
Turkum:Nasaf klubi futbolchilari
Turkum:Oʻzbekiston 21 yoshgacha boʻlgan terma jamoasi futbolchilari
Turkum:Oʻzbekiston milliy terma jamoasi erkak futbolchilari
Turkum:Oʻzbekiston yoshlar terma jamoasi futbolchilari
Turkum:Oʻzbekiston Superligasi futbolchilari
Turkum:Oʻzbekiston Pro ligasi futbolchilari
Turkum:Alifbo boʻyicha sportchilar
Abdulloh ibn Abbos masjidi

Abdulloh ibn Abbos masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Zangiota tumanida joylashgan boʻlib, tuman masjid va madrasalar tarkibiga kiradi.

 Joylashuvi va faoliyati 
Abdulloh ibn Abbos masjidi Toshkent viloyati hududidagi Zangiota tumani, Koʻksaroy nomli qishloq fuqarolar yigʻiniga qarashli koʻchasida joylashgan. Mazkur masjidning bosh imom-xatibi Gʻulomiddin domla Ergashov boʻlib, ushbu masjidga Koʻksaroy nomli qishloq fuqarolar yigʻini, Ramadon mahallasi, Oqsoy koʻchasida istiqomat qiluvchi mahalliy aholilar, hamda, unga yaqin boʻlgan mahalla fuqarolari yigʻinidan, jumladan, Shodon koʻchasi, Beshqoʻrgʻon koʻchasi, Islomobod koʻchasi Alisher Navoiy koʻchasi, Oltin vodiy koʻchasidan tashrif buyurishib, namoz ibotanini ado etishadi. Mazkur masjidda tahoratxona, honaqoh, imon-xatib xonasi, namozxonlar uchun barcha shart-sharoitlar yaratilib berilgan.

 Tarixi 
Abdulloh ibn Abbos jome masjidi qachon barpo etilganligi haqida aniq va yetarli maʼlumotlar mavjud emas. Ushbu masjid joylashgan hudud oldin Toshkent tumaniga qarashli boʻlgan. Masjid binosi bir necha yillar oldin mahalliy aholining hashar yoʻli bilan, shuningdek, homiylar, ulamolar, mahalla faollari, tadbirkorlar tomonidan qaytadan barpo etilgan va Oʻzbekiston Respublikasi Adliya vazirligi Toshkent viloyat adliya boshqarmasi tomonidan 1998-yil 11-sentabr kuni roʻyxatdan oʻtib, uning ustavi Toshkent viloyat adliya boshqarmasida roʻyxatga olingan. Masjidga mahalliy aholi vakillari, hamda, Zangiota tumani musulmonlar boʻlimi tomonidan Abdulloh ibn Abbos deb nom berilgan.
Gʻisht koʻprik masjidi

Gʻisht koʻprik masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Zangiota tumanida joylashgan boʻlib, tuman masjid va madrasalar tarkibiga kiradi.

 Joylashuvi va faoliyati 
Gʻisht koʻprik masjidi Toshkent viloyati hududidagi Zangiota tumani, Gʻisht koʻprik nomli qishloq fuqarolar yigʻini, Sulola koʻchasida joylashgan. Mazkur masjidning bosh imom-xatibi Xudoyqul domla Roʻzanov boʻlib, ushbu masjidga Gʻisht koʻprik nomli qishloq fuqarolar yigʻini, Sulola koʻchasida istiqomat qiluvchi mahalliy aholilar, hamda, unga yaqin boʻlgan hududlardan, jumladan, Chimboy koʻchasi, Sarke koʻchasi, I. Qorakulovoy koʻchasi, Abay koʻchasi, Beshbarmoq koʻchasi, S. Maulenova koʻchasi, Gʻisht koʻprik koʻchasi, Sanoat koʻchasi, Gulsanam mahalla fuqarolar yigʻini, Taraqqiyot koʻchasi, Mustaqillik koʻchasi, Qashqarlik koʻchasi, Madaniyat koʻchasidan tashrif buyurishib, namoz ibotanini ado etishadi.

 Tarixi 
Gʻisht koʻprik jome masjidi qachon barpo etilganligi haqida aniq va yetarli maʼlumotlar mavjud emas. Mazkur masjid turli yillar davomida, bir necha marotoba qayta bunyod etilgan. Masjidga mahalliy aholi vakillari va Toshkent viloyati musulmonlar idorasi tomonidan ushbu hududning nomi berilgan. Ushbu masjid joylashgan hudud oldin Toshkent tumaniga qarashli boʻlgan. Masjid binosi bir necha yillar oldin mahalliy aholining hashar yoʻli bilan, shuningdek, homiylar, ulamolar, mahalla faollari, tadbirkorlar tomonidan qaytadan barpo etilgan va Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan oʻtib, uning ustavi Toshkent viloyat adliya boshqarmasida roʻyxatga olingan.

 

 
08.09.2022 Gʻisht koʻprik masjidiga tashrif
Zunnurayn masjidi

Zunnurayn masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Zangiota tumanida joylashgan boʻlib, tuman masjid va madrasalar tarkibiga kiradi.

 Joylashuvi va faoliyati 
Zunnurayn masjidi masjidi Toshkent viloyati hududidagi Zangiota tumani, Masalboy qishloq fuqarolar yigʻiniga qarashli Q. Toʻlaganov koʻchasida joylashgan. Mazkur masjidning bosh imom-xatibi Ashurmuhammad domla Abduqodirov boʻlib, ushbu masjidga Masalboy nomli qishloq fuqarolar yigʻini, Q. Toʻlaganov koʻchasida istiqomat qiluvchi mahalliy aholilar, hamda, unga yaqin boʻlgan hududlardan namozxonlar tashrif buyurishib, namoz ibotanini ado etishadi.

 Tarixi 
Zunnurayn jome masjidi qachon barpo etilganligi haqida aniq va yetarli maʼlumotlar mavjud emas. Mazkur masjid turli yillar davomida, bir necha marotoba qayta bunyod etilgan. Masjid binosi bir necha yillar oldin mahalliy aholining hashar yoʻli bilan, shuningdek, homiylar, ulamolar, mahalla faollari, tadbirkorlar tomonidan qaytadan barpo etilgan va Oʻzbekiston Respublikasi Adliya vazirligi Toshkent viloyat adliya boshqarmasi tomonidan 1999-yil 6-aprel kuni 175-sonli xijjat asosida roʻyxatdan oʻtib, uning ustavi Toshkent viloyat adliya boshqarmasida roʻyxatga olingan. Masjid binosi 1992-yil xalq hashar yoʻli bilan barpo etilgan. Hozirda ushbu masjid oʻz bagʻriga 1000 nafardan oshiq boʻlgan namozxonlarni sigʻdira oladigan zamonaviy binoga ega.
Masjid nomi aholi va Toshkent viloyati musulmonlar idorasi taklifiga koʻra islom tarixida munosib salohiyatga ega boʻlgan zot – hazrati Usmonning mashhur atamasi – „Zunnurayn“ nomi bilan nomlangan.
Eshon xoʻja ota masjidi

Eshon xoʻja ota masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Zangiota tumanida joylashgan boʻlib, tuman masjid va madrasalar tarkibiga kiradi.

 Joylashuvi va faoliyati 
Eshon xoʻja ota masjidi Toshkent viloyati hududidagi Zangiota tumani, Xasanboy nomli qishloq fuqarolar yigʻini, Ismatullayev koʻchasida joylashgan. Mazkur masjidning bosh imom-xatibi Bexzod domla Usmonov boʻlib, ushbu masjidga Xasanboy nomli qishloq fuqarolar yigʻini, Ismatullayev koʻchasida istiqomat qiluvchi mahalliy aholilar, hamda, unga yaqin boʻlgan hududlardan, jumladan, Yuqori Hasanboy koʻchasi, Bogʻi zilol koʻchasi, Maktab koʻchasi, Kensay mahalla fuqarolar yigʻini, Davr koʻchasi, Bogʻdorchilik koʻchasi, Qoʻrgʻoncha koʻchasi, Binafsha koʻchasi, Qoʻshterak koʻchasi, Izzat obod mahalla fuqarolar yigʻini, Shifoxona koʻchasi va boshqa koʻchalardan tashrif buyurishib, namoz ibotanini ado etishadi.

 Tarixi 
Eshon xoʻja ota jome masjidi qachon barpo etilganligi haqida aniq va yetarli maʼlumotlar mavjud emas. Mazkur masjid turli yillar davomida, bir necha marotoba qayta bunyod etilgan. Masjidga mahalliy aholi vakillari va Toshkent viloyati musulmonlar idorasi tomonidan nomi berilgan. Ushbu masjid joylashgan hudud oldingi yillarda Toshkent tumaniga qarashli boʻlgan. Masjid binosi bir necha yillar oldin mahalliy aholining hashar yoʻli bilan, shuningdek, homiylar, ulamolar, mahalla faollari, tadbirkorlar tomonidan qaytadan barpo etilgan va Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan oʻtib, uning ustavi Toshkent viloyat adliya boshqarmasida roʻyxatga olingan.
Güler Duman

Güler Duman (30-iyun 1967-yil) – turk xalq musiqasi ijrochisi, qoʻshiq muallifi, bastakor, boshlovchi va musiqa oʻqituvchisi..

 Biografiya 
Guler Duman 1967 yil 30 iyunda Istanbulda tugʻilgan. U asli Erzurumlik. Boshlangʻich maktabda oʻqiyotganda Ruhi Su doʻstlar xoriga qoʻshildi. 1980-yilda u oʻzining Dost Garip nomli birinchi albomini chiqardi. Ushbu albom 1 million 800 ming sotuvga yetib, katta savdo koʻrsatkichiga erishdi. 1980-yillarning birinchi yarmida Özlem Music bilan toʻrtta albom chiqardi. 1986 yilda stomatologiya fakultetiga qabul qilingan. Ammo u maktabni boshlaganidan koʻp oʻtmay ketdi. 1987-yilda Istanbul texnika universiteti Turk musiqasi davlat konservatoriyasining ovoz taʼlimi boʻlimiga oʻqishga kirdi. 1990-yillarda chiqargan albomlari bilan turk xalq musiqasining eng koʻp sotilgan sanʼatkorlaridan biriga aylandi. 1995-yilda Germaniyaning Hannover shahrida musiqa maktabini ochdi va minglab oʻquvchilarga taʼlim berdi, bu borada Germaniya va koʻplab Yevropa davlatlarida yetakchilik qildi. Uning faoliyati davomida chiqargan albomlari taxminan 10 million nusxada sotilgan.

2008 yilda Germaniya Madaniyat vazirligi tomonidan madaniyat elchisi etib saylangan. Shuningdek, dunyoning koʻplab davlatlarida turk xalq musiqasi, turk ritmi va dunyo ritmi boʻyicha seminarlar berdi. Albomlarida oʻz asarlaridan tashqari koʻplab sanʼatkorlarning asarlarini ham ijro etgan.

 Diskografiya 
 Dost Garip (1980)
 O Leyli Leyli (1982)
 Seher Yeli (1984)
 Mevlayı Seversen (1985)
 Misafir Geldim (1987)
 Nazlı Yara Küskünüm (1987)
 Kulluk Benim Olsun Sultanlık Senin (1988)
 Ya Dost (1988)
 Buldular Beni (1990)
 Duygu Pınarı (Vezrana) (1991)
 Gül Yüzlü Sevdiğim (1992)
 Güler Duman '94 (1994)
 Bu Devran (1995)
 Öl Deseydin Ölmez miydim? (1997)
 Yolcuyum Bu Dağlarda (2002)
 Türküler Dile Geldi (2009)
 Yüreğimden Yüreğinize (2012)
 Yüreğimden Yüreğinize Sazım (2017)

 Televizion dasturlar 
 Güler Duman ile Telden Dile (2006)
 Türkülerin Güler Yüzü (2008)
 Türküler Dile Geldi (2013-2014)

 

Turkum:Turk qoʻshiqchilari
Turkum:Yashayotgan insonlar
Turkum:1967-yilda tugʻilganlar
Turkum:30-iyunda tugʻilganlar
Xolmuhammad ota masjidi

Xolmuhammad ota masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Zangiota tumanida joylashgan boʻlib, tuman masjid va madrasalar tarkibiga kiradi.

 Joylashuvi va faoliyati 
Xolmuhammad ota jome masjidi Toshkent viloyati hududidagi Zangiota tumani, Yunusobod nomli qishloq fuqarolar yigʻini, Doʻstlik mahalla fuqarolar yigʻini, Parvoz koʻchasida joylashgan. Mazkur masjidning bosh imom-xatibi Avazxoʻja domla Bahromov boʻlib, Juma namozi, Qurbon va Ramazon hayiti namozlari vaqtida oʻzining mav’izalar qiladi. ushbu masjidga Yunusobod nomli qishloq fuqarolar yigʻini, Doʻstlik mahalla fuqarolar yigʻini, Parvoz koʻchasida istiqomat qiluvchi mahalliy aholilar, hamda, unga yaqin boʻlgan hududlardan, jumladan, Taraqqiyot koʻchasi, Ahmad Yassaviy koʻchasi, Muntoz koʻchasi, Nihol koʻchasi, Oʻzbekiston koʻchasi, Oydin hayot koʻchasi, Tutzor koʻchasi, Kensoy koʻchasi, Jayxun koʻchasi, Toshpoʻlat Nazarov koʻchasi, Shaxriston koʻchasi, Besh yulduz koʻchasi, Obod kelajak koʻchasi, Sportchilar koʻchasidan tashrif buyurishib, namoz ibotanini ado etishadi.

 Tarixi 
Mazkur masjid turli yillar davomida, bir necha marotoba qayta bunyod etilgan. Masjidga mahalliy aholi vakillari va Toshkent viloyati musulmonlar idorasi tomonidan ushbu hududning nomi berilgan. Ushbu masjid joylashgan hudud oldin Toshkent tumaniga qarashli boʻlgan. Masjid binosi bir necha yillar oldin mahalliy aholining hashar yoʻli bilan, shuningdek, homiylar, ulamolar, mahalla faollari, tadbirkorlar tomonidan qaytadan barpo etilgan va Oʻzbekiston Respublikasi Adliya vazirligi Toshkent viloyat adliya boshqarmasi tomonidan 2000-yil 27-noyabr kuni roʻyxatdan oʻtib, uning ustavi Toshkent viloyat adliya boshqarmasida roʻyxatga olingan.
The Art of Deception

The Art of Deception (Aldash sanʼati) – Kevin Mitnickning ijtimoiy muhandislik sohasini oʻz ichiga olgan kitobi. Kitobning bir qismida hayotiy hikoyalar, boshqa qismida esa ijtimoiy muhandislikni xakerlik bilan qanday birlashtirish mumkinligi haqidagi misollardan iborat.

Kitobda keltirilgan misollarning deyarli barchasi hayoliy toʻqima ammo tashqi tomondan qaraganda ishonarli koʻrinadi. Bunda yetarlicha malakali ijtimoiy muhandis, oddiy odamlar odatdagidek deb biladigan narsalarini osonlikcha buzish mumkinligini ochib beradi.

Bundan tashqari ushbu kitob, keltirgan misollardan soʻng, firibgarlik qurbonlari qanday aldaganligi va uni real hayotda yoki biznesda qanday qilib oldini olish mumkinligini bayon etadi.

Kitob Mitnickning strategiyasi va kitobdagi barcha firibgarliklarning oldini olishga qaratilgan rejalari bilan yakunlanadi.

 Yana qarang 

 The Art of Intrusion

 

Turkum:Kompyuter haqida kitoblar
Turkum:Xakerlar madaniyati
Turkum:Alifbo boʻyicha kitoblar
Turkum:Kitoblarga oid chala maqolalar
Ramadon masjidi

Ramadon masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Zangiota tumanida joylashgan boʻlib, tuman masjid va madrasalar tarkibiga kiradi.

 Joylashuvi va faoliyati 
Ramadon masjidi Toshkent viloyati hududidagi Zangiota tumani, Koʻksaroy nomli qishloq fuqarolar yigʻini, S. Toʻlabayev koʻchasi 48-uyda joylashgan. Mazkur masjidning bosh imom-xatibi Xudoyqul domla Roʻzanov boʻlib, ushbu masjidga Koʻksaroy nomli qishloq fuqarolar yigʻini, S. Toʻlabayev koʻchasida istiqomat qiluvchi mahalliy aholilar bilan birga unga yaqin boʻlgan hududlardan, jumladan, Chambil koʻchasi, Vatan koʻchasi, Chinor koʻchasi, Mevazor koʻchasi, Beshbarmoq koʻchasi, Shaxsiobod koʻchasi, Guliston koʻchasi, Mustaqillik koʻchasi, Ilgʻor mahalla fuqarolar yigʻini, Hamza koʻchasi, Guliston koʻchasi, Rohat koʻchasi, Beshterak koʻchasi, Oxunboboyev koʻchasi, Xuvaydo koʻchasi, Bahor koʻchasidan tashrif buyurishib, namoz ibotanini ado etishadi. Masjid islom meʼmorchiligi usulida bunyod etilgan, hamda, bosh imom-xatib xonasi, kutubxona, tahoratxona, dam olish xonalari mavjud.

 Tarixi 
Ushbu masjid joylashgan hudud oldin Toshkent tumaniga qarashli boʻlgan. Masjid binosi bir necha yillar oldin mahalliy aholining hashar yoʻli bilan, shuningdek, homiylar, ulamolar, mahalla faollari, tadbirkorlar tomonidan qaytadan barpo etilgan. Masjidda namozxonlar 30 kishilik zamonaviy tahoratxonadan foylanashilari mumkin. Ramadon jome masjidi Oʻzbekiston Respublikasi Adliya vazirligi Toshkent viloyat adliya boshqarmasi tomonidan 2005-yil 22-noyabr kuni roʻyxatdan oʻtib, uning ustavi Toshkent viloyat adliya boshqarmasida roʻyxatga olingan.
Eshonbuva masjidi

Eshonbuva masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Zangiota tumanida joylashgan boʻlib, tuman masjid va madrasalar, hamda, davlat muhofazasida boʻlgan binolar tarkibiga kiradi.

 Joylashuvi va faoliyati 
Eshonbuva masjidi Toshkent viloyati hududidagi Zangiota tumani, Tula-Bi nomli qishloq fuqarolar yigʻini, Shodlik koʻchasi 29-uyda joylashgan. Mazkur masjidning bosh imom-xatibi Olimxoʻja domla Shamshixoʻjayev boʻlib, ushbu masjidga Tula-Bi nomli qishloq fuqarolar yigʻini, Shodlik koʻchasida istiqomat qiluvchi mahalliy aholilar bilan birga unga yaqin boʻlgan hududlardan, namozxonlar tashrif buyurishib, namoz ibotanini ado etishadi. Mazkur masjidga Oʻzbekiston musulmonlari idorasidan, hamda, Toshkent viloyati musulmonlar boʻlinmasidan muftiylar, qorilar, shayxlar, Islom dini ulamolari tashrif buyurishib, goʻzal mav’izalar qilib turishadi. Ushbu masjid islom meʼmorchiligi usulida bunyod etilgan, hamda, bosh imom-xatib xonasi, kutubxona, tahoratxona, dam olish xonalari mavjud.

 Tarixi 
Ushbu masjid joylashgan hudud oldin Toshkent viloyatining Toshkent tumaniga qarashli boʻlgan. Masjid binosi bir necha yillar oldin mahalliy aholining hashar yoʻli bilan, shuningdek, homiylar, ulamolar, mahalla faollari, tadbirkorlar tomonidan sharq va islom meʼmorchiligi asosida qaytadan barpo etilgan. Masjidda namozxonlar 20 kishilik zamonaviy tahoratxonadan foylanashilari mumkin. Eshonbuva jome masjidi Oʻzbekiston Respublikasi Adliya vazirligi Toshkent viloyat adliya boshqarmasi tomonidan 2006-yil 20-mart kuni roʻyxatdan oʻtib, uning ustavi Toshkent viloyat adliya boshqarmasida roʻyxatga olingan.
Mian Mishk masjidi

Mian Mishk masjidi Hindistonning Telangana shtatidagi Haydarobod shahrida joylashgan eski masjiddir. U Purana Pul yaqinidagi hududda bunyod etilgan.

 Tarixi 
Mian Mishk masjidi 17-asrda Qutbshohlar davrida Golkondaning oltinchi qiroli Abdulla Qutbshohning zodagoni Mian Mishk tomonidan bunyod etilgan.

 Garam hamami 
Unda islomiy gigiyenik va tozalash tamoyillariga mos keladigan issiq hammom mavjud boʻlib, u garam hamami deb ataladi.

U Haydarobod shaharsozlik boshqarmasining 137 ta madaniy meros obyekti roʻyxatiga kiritilgan, ammo Hindiston Arxeologik tadqiqotining bir qismi hisoblanmaydi.

Gʻarbiy darvoza ustidagi yozuv masjidning 1674-yilda bunyod etilganligidan dalolat beradi.

 

Turkum:17-asr masjidlari
Turkum:Haydaroboddagi masjidlar
Adrian Lamo

Adrián Alfonso Lamo Atwood (1981-yil 20-fevral – 2018-yil 14-mart) amerikalik, tahdidlar boʻyicha tahlilchi va xaker boʻlgan. Lamo birinchi marta ommaviy axborot vositalarining eʼtiborini, bir qancha yuqori darajadagi kompyuter tarmoqlariga, jumladan The New York Times, Yahoo! va Microsoft tarmoqlariga buzib kirishi orqali oʻziga qaratgan. 2003-yilda hibsga olinishi bilan yakunlagan.

Lamo 2010-yilda Chelsea Manningning WikiLeaks saytida AQSH ning nozik masaladagi maʼlumotlarini yuklagani uchun u haqida armiya jinoiy tergovchilariga xabar beradi va shu ishi orqali mashhur boʻladi. Lamo 2018-yil 14-martda 37 yoshida vafot etdi.

 Tarjimai holi 
Adrian Lamo Massachusets shtatining Malden shahrida tugʻilgan. Uning otasi Mario Rikardo Lamo kolumbiyalik boʻlgan. Adrian Lamo Bogotá va San Franciscodagi oʻrta maktablarda ham oʻqigan, shungga qaramay u maktabni tamomlamagan„With Friends Like This“. InformationWeek.„A Duty to Hack“ . SF Weekly., ammo GEDni qolga kiritish orqali Kaliforniyaning Sacramento okrugidagi American River kollejidagiMills, Elinor. „Q&A: Adrian Lamo, the hacker philosopher .“ CNET. June 24, 2009. Retrieved February 24, 2014. „In terms of higher education, I was court-ordered to attend school after I was arrested and I studied journalism at American River College in Carmichael, Calif.“ kurslarga oʻtishga qaror qilingan„Q&A: Adrian Lamo, the hacker philosopher“ . CNET (CBS Interactive)..

Lamo oʻzining xakerlikdagi ish qadamlarini Commodore 64 dagi mavjud oʻyinlarni buzish va telefon qoʻngʻiroqlarni soxtalashtirish, telefon liniyalaridan ruxsatsiz foydalanish va ular uchun pul toʻlamasdan qoʻngʻiroq qilish orqali boshlagan.

 Yana qarang 

 Xaker
 Xakerlar roʻyxati
 Xaker guruhlar roʻyxati
Fath masjidi

Fath masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Zangiota tumanida joylashgan boʻlib, tuman masjid va madrasalar tarkibiga kiradi.

 Joylashuvi va faoliyati 
Fath masjidi Toshkent viloyati hududidagi Zangiota tumani, Nazarbek nomli qishloq fuqarolar yigʻini, Xamid Olimjon koʻchasi 23-uyda joylashgan. Mazkur masjidning bosh imom-xatibi Baxodir domla Rahmatullayev boʻlib, ushbu masjidga Nazarbek nomli qishloq fuqarolar yigʻini, Xamid Olimjon koʻchasida istiqomat qiluvchi mahalliy aholilar bilan birga unga yaqin boʻlgan hududlardan namozxonlar buyurishib, namoz ibotanini ado etishadi.

 Tarixi 
Fath jome masjidining binosi mustaqillikning ilk yillarida, 1986-yil atrofida mahalla ahlining saʼy-harakati bilan hashar yoʻli orqali qurilgan. Masjidning birinchi gʻishtini fazilatli Shayx Muhammad Sodiq Muhammad Yusuf hazratlari qoʻyib berganlar. Ramadon jome masjidi Oʻzbekiston Respublikasi Adliya vazirligi Toshkent viloyat adliya boshqarmasi tomonidan 1998-yil 23-oktabr kuni 30-raqamli roʻyxatdan oʻtib, uning ustavi Toshkent viloyat adliya boshqarmasida roʻyxatga olingan. Hozirda ushbu masjid oʻz bagʻriga 1500 nafardan ziyodroq boʻlgan namozxonlarni sigʻdira oladigan zamonaviy va shinam binoga ega.
Masjid nomi aholi taklifiga koʻra „Fath“ nomi bilan nomlangan.

Masjid Nazarbek hududida eng birinchi qurilgan yangi masjid boʻlgani sababli „Fath“ deb nom berilgan. Masjid 20 yildan ziyod vaqtdan beri musulmonlarga xizmat qilib kelayotgan edi. Uning atrofi yogʻoch eshik-romlar bilan oʻralgan boʻlgani uchun koʻp yillik qish sovugʻi, yomgʻirli va yozning issiq kunlari sabab ancha eskirib, devorlari yorilib qolgan edi. Xonaqoh polinig taxtalari ham eskirib qolgan, sovuq kunlarda oyoq osti juda ham zax boʻlib ketar edi. Bu holatlar namozxonlarga ayniqsa, yoshi katta insonlarga noqulayliklar boʻlayotgan edi. Soʻngi yillarda yurtimizda amalga oshirilayotgan masjidlarni buzib qayta qurish, ulugʻ qadamjolarni taʼmirlash ishlari kabi obodonlashtirish masalasidan masjidning faol jamoasi rahbariyat ruxsati bilan masjidni toʻliq taʼmirlash ishlariga kirishishdi. Bir yarim yil davom etgan qurilsih ishlari 2014-yil 25-iyul kuni, Ramazon oyining birinchi Jumasida nihoyasiga yetib, namozxonlarga Ramazon tuxfasi sifatida tahdim etildi. Eski yogʻoch eshik va romlari olib tashlanib, yangi, zamonaviy, har mavsumga yaroqli deraza va eshiklar oʻrnatildi. Masjid poli ham yangilanib, ostiga sovuq vaqtlarida isitish moslamasi oʻrnatildi va yangi gilamlar toʻshaldi. Shuningdak masjid shiftlari ham toʻliq taʼmirlandi.
Koʻkterak masjidi

Koʻkterak masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Zangiota tumanida joylashgan boʻlib, tuman masjid va madrasalar tarkibiga kiradi.

 Joylashuvi va faoliyati 
Koʻkterak masjidi Toshkent viloyati hududidagi Zangiota tumani, Keles shaharchasiga qarashli Anarboyev koʻchasi 2-uyda joylashgan. Mazkur masjidning bosh imom-xatibi Ximoyiddin domla Toshboltayev boʻlib, ushbu masjidga Koʻk terak mahalla fuqarolar yigʻini, Anarboyev koʻchasida istiqomat qiluvchi mahalliy aholilar bilan birga unga yaqin boʻlgan hududlardan namozxonlar tashrif buyurishib, namoz ibotanini ado etishadi. Masjid islom meʼmorchiligi usulida bunyod etilgan, hamda, bosh imom-xatib xonasi, kutubxona, tahoratxona, dam olish xonalari mavjud.

 Tarixi 
Masjid binosi 1991-yil xalq hashar yoʻli bilan barpo etilgan, hamda, Oʻzbekiston Respublikasi Adliya vazirligi Toshkent viloyat adliya boshqarmasi tomonidan 1998-yil 13-avgust kunida roʻyxatdan oʻtgan va uning ustavi viloyat adliya boshqarmasida mazkur sanali 54-sonli xujjat bilan roʻyxatga olingan.
2008-yil jome masjid xalq hashar yoʻli bilan uning binosini qayta qurish ishlari boshlandi va qurilish ishlari 2010-yil oʻz nihoyasiga yetkazildi.
Hozirda ushbu masjid oʻz bagʻriga 1500 nafar namozxonlarni sigʻdira oladigan zamonaviy va shinam qulayliklarga ega boʻlgan binoga ega. Uning avvalgi binosining sigʻini 400 oʻrinni tashkil etar edi. Masjidning muborak nomi mahalliy aholi taklifiga koʻra oʻzi joylashgan hududda joylashgan „Koʻkterak“ mahalla nomi bilan nomlangan.
Qoya gʻoroʻti

Qoya g‘oro‘ti — qirqquloqsimonlar sinfiga mansub ko‘p yillik o‘simlik turi. O‘zbekiston Respublikasi Qizil kitobiga kamyob endemik tur sifatida kiritilgan. Toshkent viloyati Ugom tizmasi, Sijjaksoyda tarqalgan.
Tavsifi
Tarqalishi va o‘sish sharoiti
 

Turkum:Toshkent geografiyasi
Qora xitoy jome masjidi

Qora xitoy jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Ohangaron tumanida joylashgan boʻlib, tuman masjid va madrasalar tarkibiga kiradi.

 Joylashuvi va faoliyati 
Qora xitoy jome masjidi Toshkent viloyati hududidagi Ohangaron tumani, Qora xitoy nomli qishloq fuqarolar yigʻini, Qora xitoy koʻchasida joylashgan. Mazkur masjidning bosh imom-xatibi Abdusalim domla Xaydaraliyev boʻlib, masjid katta yoʻl boʻyida joylashganligini sababli, bu joyda yoʻlovchilar, ziyoratchilar uchun oʻziga xos qulayliklar yaratilgan. Tuman hokimligi tomonidan jome masjid uchun qoʻshimcha ajratilgan 1.5 gektar joyda pastki yertoʻla xonasi bilan qoʻshib hisoblanganda 2500 kishidan ziyod boʻlgan xonaqoh, tahoratxona, maʼmuriy xonalar, avtoturargoh, ayollar uchun tahoratxona va namozxona hamda yosh goʻdaklik onalar uchun maxsus alohida xonalar barpo etildi.

 Tarixi 
Qora xitoy jome masjidi Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan oʻtib, uning ustavi Toshkent viloyat adliya boshqarmasida roʻyxatga olingan.
2022-yil Ramazon oyining soʻnggi juma kuni – 29-aprel kunida Ohangaron tumanida qarashli „Qora xitoy“ jome masjidi namozxonlarning, moʻmin-musulmonlarning ixtiyoriga topshirildi. Maskur masjidning ochilish marosimida Ohangaron tumani hokimi Abdurasul Abdullayev, Toshkent viloyati bosh imom-xatibi Jasurbek domla Raupov, imomlar, nuroniy insonlar, mahalla faollari, homiylar ishtirok etdi. Mazkur masjid Toshkent–Fargʻona vodiysi yoʻli yoqasida joylashgani sababli mahalliy va chet ellik sayyohlarning tashrif buyurishini inobatga olib, ayollar uchun alohida namozxona, tahoratxona hamda, maxsus „Ona va bola“ xonalari barpo etildi.
Zinoviy Royzman

Zinoviy (Zemen) Aleksandrovich Royzman (1941-yil 11-sentyabr, Odessa – 2022-yil 6-iyun, Moskva) – sovet va rus kinorejissyori, ssenariynavis, yozuvchi, dramaturg va publitsist. Rossiya Federatsiyasida xizmat koʻrsatgan artist (2018).

 Hayoti 
Zinoviy Royzman 1941-yil 11-sentyabrda Odessa shahrida tugʻilgan. Ruminiya tomonidan Odessa toʻliq bosib olinishidan sal avval u qarindoshlari bilan dengiz orqali shahardan olib chiqilib, Oʻrta Osiyoga evakuatsiya qilingan. Evakuatsiya paytida Royzmanning onasi tif bilan kasallangan va shu sababli u 9 oyni oʻzbek oilasida oʻtkazgan hamda u yerda oʻzbek ayoli tomonidan emizilgan.

Bir necha koʻchishdan soʻng Royzman Toshkentga joylashgan Plastmassa buyumlari zavodida payvandchi boʻlib ishlagan. A.N.Ostrovskiy nomidagi Toshkent teatr va rassomlik institutining rejissyorlik fakultetini tamomlagan.

1963-yildan Toshkentdagi Respublika qoʻgʻirchoq teatri rejissyori va aktyori, 1964-yildan „Oʻzbekfilm“ kinostudiyasi direktori boʻlgan. U oʻndan ortiq animatsion filmlarga rejissyorlik qilgan. Bir qator animatsion filmlar ssenariysi muallifi, „Nashtar“ satirik kinojurnalida bir nechta hikoyalar muallifi va rejissyori hisoblanadi.

Toshkent nashriyotlarida chop etilgan „Oltin koʻylak“ spektakli, bolalar uchun kitoblar (shundan „Kutilmagan ayiq haqida“, „Haqiqiy doʻstlar“) muallifi hisoblanadi. 1990-yillarda u Tallinn jurnalida (Estoniya) kino va televidenie haqida yozgan.

1960-yillarning oʻrtalaridan boshlab badiiy filmlarda ishlagan. „26-da otma“ (rej. R. Botirov), „Farhodning jasorati“ (rej. A. Xachaturov), „Chinara“ (uch qismli telefilm rej. Z.Sobitov) badiiy filmlarida ikkinchi direktor boʻlgan. 1977-yilda oʻzining „Issiq quyosh ostidagi uy“ nomli birinchi badiiy filmini suratga olgan, u Lenin komsomol mukofoti va toʻrtta mukofotga sazovor boʻlgan.

1990-yillar boshida Royzman „Jimlik kodeksi“ filmining yaratuvchisi sifatida respublika hokimiyatlarining keskin tanqidiga uchragan va 1992-yilda Oʻzbekistonni tark etishga qaror qilgan. Bir muncha vaqt kinodagi ishini qoldirib, chet elga ketgan onasi tomonidan sovgʻa qilingan Moskvadagi kichkina kvartirada yashagan. Ikki yil davomida Moskvaning Shimoliy bozorida yuk tashuvchi boʻlib ishlagan va direktorning soʻzlariga koʻra „kino haqida oʻylashni unutgan“.

1998-yilda „Chexov va Ko“ televizion filmida Royzman muvaffaqiyatli ishtirok etgan.

Rejissyor oʻzi ishlab chiqargan barcha filmlardan ikkitasini alohida ajratib koʻrsatgan: „Issiq quyoshdagi uy“ filmi (1977) va „Har kimning oʻz urushi“ teleseriali (2010).

Zinoviy Royzman 2022-yil 6-iyunda Moskvada vafot etgan. U 9-iyunda Vostryakovskiy qabristoniga dafn qilingan.

 Mukofotlar 
 II darajali „Vatanga xizmatlari uchun“ ordeni (2005-yil 9-may)
 Rossiya Federatsiyasida xizmat koʻrsatgan artist (2018-yil 30-may)

 

 
 
 З. Ройзман на сайте Гильдии кинорежиссёров России
 Режиссёр и сценарист Зиновий Ройзман отмечает юбилей (публикация на сайте Союза кинематографистов России, 2011 г.)
 Интервью З. Ройзмана Тиграну Манасяну (Hayasa News) 
 Элеонора Шафранская о З. Ройзмане (сайт «Письма о Ташкенте»)

Videolar
 
 
 
 

Turkum:Rejissiyorlar
Turkum:Dramaturglar
Turkum:Alifbo boʻyicha yozuvchilar
Quraysh jome masjidi

Quraysh jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Ohangaron tumanida joylashgan boʻlib, tuman masjid va madrasalar tarkibiga kiradi.

 Joylashuvi va faoliyati 
Quraysh jome masjidi Toshkent viloyati hududidagi Ohangaron tumani, Krasnogorsk-Parkent koʻchasida joylashgan. Mazkur masjidning bosh imom-xatibi Fazliddin domla Musoxov boʻlib, masjidga tashrif buyurgan mehmonlar, ziyoratchilar, namozxonlar bilan suxbatlar tashkil etib turadi. Mazkur masjid katta yoʻl boʻyida joylashganligini sababli, bu joyda yoʻlovchilar, ziyoratchilar uchun oʻziga xos boʻlgan qulayliklar yaratilgan. Qurashy masjidi joyashgan hududa aholi kam sonli boʻlganligi sababli qoʻshni mahala va qishloqlardan namozxonlar ham tashrif buyurib turishadi. Jumladan, Yangi qishloq mahalla fuqarolar yigʻini, Katarul koʻchasi , Tosh tepa qishloq fuqarolar yigʻini, Azorat tepa koʻchasi, Doʻstlik qishlogʻi, Tapyl mahalla fuqarolar yigʻini, Toshsoy koʻchasi, Porlisoy koʻchasi, Koʻmirsoy mahallasi, Qursoy koʻchasi, Jambul mahalla fuqarolar yigʻilari va boshqa joylardan mahalliy aholi vakillari tashrif buyurishadi.

 Tarixi 
Quraysh jome masjidi qachon tashkil etilganligi haqida yetarli mavjud emas. Masjid Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan oʻtib, uning ustavi Toshkent viloyat adliya boshqarmasida roʻyxatga olingan. Masjid mahalliy aholi vakillari, homiylar, tadbirkorlar tomonidan xashar orqali bir necha marotoba qayta bunyod etilgan. Hozirda masjid binosi islom meʼmorchiligi asosida bunyod etilgan.
Tikanli boʻzbosh

Tikanli boʻzbosh  – ikki urugʻpallalilar sinfi, yalpizdoshlar oilasi, dracocephalum turkumiga mansub koʻp yillik gulli oʻsimlik turi. Oʻzbekiston Respublikasi Qizil kitobiga kamyob, endemik tur sifatida kiritilgan. Toshkent viloyati Gʻarbiy Tyan-Shan, Ugom, Piskom, Chatqol togʻ tizmalari hududida tarqalgan.
 Tavsifi 
Balandligi 25 sm gacha yetadigan koʻp yillik oʻt oʻsimlik. Oʻq ildiz sistemasiga ega. Poyasi toʻrt qirrali, bargli, shoxlangan tik oʻsadi. Barglari yashil, oddiy, poyada navbatma navbat joylashgan, tuxumsimon shaklda, qattiq, gʻadir budur, yuzasi tukli, bandi qisqa. Gullari ikki jinsli, ikki yoki olti donadan poyada halqa hosil qilib oʻrnashgan. Gultojibarglari oqish yoki och qizil tusda. Gulkosachabarglari yashil, butun, uchlari ikki yoki besh tishchali, biroz qayrilgan. Hasharotlar yordamida changlanadi. Iyul avgust oylarida gullab mevasi sentabrda pishib yetiladi. Mevasi quruq yuzasi, tikanli yongʻoqcha. Urug‘i orqali koʻpayadi.

 Tarqalishi va oʻsish sharoiti 
Tabiatda juda kam tarqalgan, yakka yakka tuplari bir biridan ajralgan holatda oʻsadi. Toshkent viloyati Gʻarbiy Tyan-Shan, Ugom, Piskom, Chatqol togʻ tizmalari hududida tarqalgan. Toshli va nuragan shagʻalli yonbagʻirlarda, siyrak oʻsgan archalar orasida uchratish mumkin. Raqobatga chidamsizligi, urugʻining unib chiqish foizi kamligi va chorva mollari tomonidan payhon qilinishi sababli soni qisqarib bormoqda. Chatqol biosfera qo‘riqxonasi va Ugom-chatqol davlat tabiat milliy bogʻi hududida muhofaza ostiga olingan.
 

Turkum:Toshkent geografiyasi